stanford-oval/wikipedia huggingface dataset:
Paul Bern
Aiheesta muualla

Kuvia tai muita tiedostoja aiheesta Paul Bern Wikimedia Commonsissa
Paul Bern Internet Movie Databasessa (IMDb.com) (englanniksi)
Paul Bern Elonetissä
Paul Bern Prairie Ghostsissa (Arkistoitu – Internet Archive) (englanniksi)
Paul Bern Time-lehden sivuilla (Arkistoitu – Internet Archive) (englanniksi)
Paul Bern Find A Gravessa
Jäähyväis kirje joka autenttisuus on kyseenalaisteettu.
Renée Asherson

Renée Asherson (oik. Dorothy Renée Ascherson; 19. toukokuuta 1915 Lontoo – 30. lokakuuta 2014) oli englantilainen näyttelijä. Hän esiintyi teatterissa ensi kertaa vuonna 1935, ja hänellä oli urallaan rooleja muun muassa Shakespearen näytelmissä. Hän esiintyi muun muassa Old Vicissä, Liverpool Playhousessa ja Westminster Theatressa. Ensimmäisen merkittävän elokuvaesiintymisensä hän teki Kohtalon miehissä vuonna 1944.
Myöhemmin Asherson esiintyi esimerkiksi elokuvassa Näkemiin, Mr. Greene (1951), televisioelokuvassa Riikinkukot kuriin (1993) ja viimeisimmin elokuvassa The Others (2001).
Asherson syntyi Kensingtonissa, Lontoossa, juutalaisille vanhemmille, Charles Stephen Aschersonille ja Dorothy Lilian Aschersonille (o.s. Wiseman). Hän varttui Gerrards Crossissa, Sveitsissä ja Anjoussa ja opiskeli Webber Douglas Academy of Dramatic Artissa.
Aiheesta muualla

Renée Asherson Internet Movie Databasessa. (englanniksi)
Renée Asherson Elonetissä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Renée Asherson
Käännös suomeksi
Rinkeli

Rinkeli (joskus myös rinkilä) voi tarkoittaa seuraavia asioita:
renkaan tai silmukan muotoinen leivonnainen, esimerkiksi
vesirinkeli eli bageli
viipurinrinkeli
munkkirinkeli
Rinkeli, Linnanmäen maailmanpyörä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rinkeli”, voi hakea sivunnimihaulla, laajalla sivunnimihaulla tai tekstihaulla.
Rinkeby (kaupunginosa-alue)

Rinkebyn kaupunginosa Tukholman kartalla.
Rinkeby oli yksi Tukholman kunnan kaupunginosa-alueista. Se sijaitsi kunnan länsiosassa (Västerort) ja muodostui samannimisestä Rinkebyn kaupunginosasta. Kaupunginosa-alue lakkasi olemasta 1. tammikuuta vuonna 2007, kun se ja Kistan kaupunginosa-alue yhdistyivät uudeksi Rinkeby-Kistan kaupunginosa-alueeksi.
Tukholman kaupunginosa-alueet
Rainer Salzgeber

Rainer Salzgeber (s. 26. huhtikuuta 1967 Schruns) on itävaltalainen alppihiihtäjä. Hän saavutti suurpujottelussa hopeaa vuoden 1993 MM-kilpailuissa.
Salzgeber on toiminut Headin kilpailuosaston johtajana vuodesta 2002. Hän on naimisissa entisen alppihiihtäjän, Anita Wachterin kanssa.
Päijät-Hämeen Yrittäjät

Päijät-Hämeen Yrittäjät on Suomen Yrittäjien aluejärjestö. Se on Päijät-Hämeen alueen pienten ja keskisuurten yritysten ja yrittäjien edunvalvonta-, palvelu- ja yhteistoimintajärjestö. Se tarjoaa jäsenyrityksilleen neuvontaa, koulutusta, yhteistyökumppaneita ja taloudellisia etuja. Siihen kuuluu 11 paikallisyhdistystä ja noin 3 500 jäsenyritystä.
Paikallisyhdistykset

Asikkalan Yrittäjät
Hartolan Yrittäjät
Heinola Yrittäjät
Hollola Yrittäjät
Hämeenkosken Yrittäjät
Kärkölän Yrittäjät
Lahden Yrittäjät
Nastolan Yrittäjät
Orimattilan Yrittäjät
Padasjoen Yrittäjät
Sysmän Yrittäjät
Aiheesta muualla

Päijät-Hämeen Yrittäjien kotisivu (Arkistoitu – Internet Archive)
Pääjohtokeskus

Pääjohtokeskus Ilmavoimien Viestimuseossa
Pääjohtokeskus  (PääJoke, engl. Control and Reporting Centre) on Suomen ilmavoimien joukkoyksikkö ja se kuuluu ilmavoimien valmiusyhtymien lennostojen alaisuuteen.
Pääjohtokeskus vastaa toiminta-alueensa ilmatilan valvonnasta ja tunnistuslentoja suorittavien hävittäjäkoneiden johtamisesta.
Pääjohtokeskuksen rakenne

Pääjohtokeskuksen muodostavat:
esikunta,
valvontakeskus,
taistelukeskus ja
tekninen keskus, johon kuuluvat tutka-asemat.
Suomessa toimii nykyisin kaksi pääjohtokeskusta:
5. Pääjohtokeskus (5. PääJoke) Rovaniemellä, osa Lapin lennostoa
7. Pääjohtokeskus (7. PääJoke) Siilinjärven Rissalassa, osa Karjalan lennostoa
Pääjohtokeskukset on perustettu 1960-luvulla.
Pääjohtokeskuksissa työskentelee upseereita, aliupseereita, sotilasammattihenkilöitä ja siviilejä.
Historia

Yksiköistä käytettiin 1990-luvun alkupuolelle asti nimeä Viestikeskus, esimerkiksi Viestikeskus 3 (VKesk 3), jonka ensimmäinen päällikkö oli vuonna 1962 aloittanut kapteeni Martti Jouttenus keskuksen toiminnan varsinaisesti alkaessa vuonna 1964.
3. Pääjohtokeskus (3. PääJoke) Tampereen Olkahisissa, osa Satakunnan lennostoa lakkautettiin 2013
Renault Sport Spider

| Renault Spider Renault Sport Spider |
| --- | --- |
 Renault Sport Spider
Valmistustiedot
Valmistusmaa:  Ranska
Valmistaja:  Alpine
Valmistusvuodet:  1994–1997
Korimalli:  2-ovinen roadster
Luokka:  urheiluauto
Edeltäjä:  Renault Alpine A610
Tekniset tiedot
Moottori:  R4
Iskutilavuus:  1998 cm3
Teho:  110 kW
Huippunopeus:  215 km/h
Kiihtyvyys:  6,9 s (0–100 km/h)
Vetotapa:  takaveto
Renault Spider on urheiluauto, jossa on takaveto ja Renault'n moottori kuljettajan selän takana. Auton idea syntyi, kun Renault halusi kasvattaa urheilullista imagoaan. Auto esiteltiin konseptina Geneven autonäyttelyssä vuonna 1995 ja se tuli myyntiin saman vuoden lopulla. Autoa valmistettiin vain puolentoista vuoden ajan, mistä johtuen se on hyvin harvinainen ja kallis myös käytettynä.
Tekniikka

Auton kori on alumiinia joten se on kevyt ja kestävä, vaihdelaatikko ja moottori ovat yksi yhtenäinen yksikkö joka on sijoitettu poikittain konehuoneeseen.
Moottori

Kone on Clio Williamsista tuttu 2,0-litrainen ja 150-hevosvoimainen rivinelonen.
F-sarjan 2.0 (1998 cm3) - 110 kW (150 hv) @6000 r/min, 186 Nm @4500 r/min. (Kilpaversio 175 hv @7200 r/min)
Mitat

Pituus: 3795 mm
Leveys: 1830 mm
Korkeus: 1250 mm
Akseliväli: 2340 mm
Omamassa: 930 kg (Kilpaversio 790 kg)
RN Leone Pancaldo

| RN Leone Pancaldo |
| --- | --- |


Aluksen vaiheet
Rakentaja:  Cantieri del Tirreno, Riva Trigoso
Kölinlasku:  7. heinäkuuta 1927
Laskettu vesille:  5. helmikuuta 1929
Palveluskäyttöön:  30. marraskuuta 1929
Poistui palveluskäytöstä:  30. huhtikuuta 1943
Tekniset tiedot
Uppouma:  1 900 t (standardi) 2 650 t (kuormattu)
Pituus:  107,3 m (kokonaispituus)
Leveys:  10,2 m
Syväys:  3,5 m
Koneteho:  50 000 hv
Nopeus:  38 solmua
Miehistöä:  224
Aseistus
Aseistus:  6 × 120 mm tykkiä kaksiputkisina asennuksina 2 × 40 mm ilmatorjuntatykkiä 8 × 13,2 mm ilmatorjuntakonekivääriä 4 × 533 mm torpedoputkea 56 × miinaa
RN Leone Pancaldo (ital. Regia Nave Leone Pancaldo) oli Italian kuninkaallisen laivaston Navigatori-luokan hävittäjä toisessa maailmansodassa.
Valmistus

Alus tilattiin Riva Trigososta Cantieri del Tirrenolta, missä köli laskettiin 7. heinäkuuta 1927. Alus laskettiin vesille 5. helmikuuta 1929 ja liitettiin laivastoon vielä saman vuoden lopulla 30. marraskuuta.
Palvelus

Alus upotettiin 30. huhtikuuta 1943.
Paul Weller

Paul Weller
John Paul Weller (s. 25. toukokuuta 1958 Woking, Englanti) on arvostettu brittiläinen laulaja-lauluntekijä. Hän tuli tunnetuksi 1970-luvun ja 1980-luvun taitteessa The Jam -yhtyeessä, joka sekoitti 1960-luvun mod-kulttuuria, popia ja punkrockia. Yhtyeessä Weller toimi pääasiallisena lauluntekijänä ja keulakuvana. Yhtyeen hajoamisen jälkeen Paul Weller toimi laulajana popmaisemmassa yhtyeessä The Style Council, joka sekin myöhemmin hajosi. 1990-luvun alkupuoliskolla Weller aloitti menestyksekkään soolouransa. Hän on julkaissut kymmenen sooloalbumia ja kolme kokoelmaa sekä livealbumeita. Menestyneimpiä sooloalbumeista ovat Stanley Road (1995), Illumination (2002), 22 Dreams (2008) ja Sonik Kicks (2012), jotka kaikki ovat nousseet Yhdistyneen kuningaskunnan albumilistan ykkösiksi. Myös muut Wellerin sooloalbumit ovat pärjänneet albumilistoilla hyvin.
Soolotuotannon diskografia

Albumin nimen jälkeen mainitaan listasijoitus Britanniassa.
Soolotuotannon diskografia > Studioalbumit

Paul Weller - (1992) #8 UK
Wild Wood - (1993) #2 UK
Stanley Road - (1995) #1 UK
Heavy Soul - (1997) #2 UK
Heliocentric - (2000) #2 UK
Illumination - (2002) #1 UK
Studio 150 - (2004) #2 UK
As Is Now - (2005) #4 UK
22 Dreams - (2008) #1 UK
Wake Up the Nation - (2010) #2 UK
Sonik Kicks - (2012) #1 UK
Saturns Pattern - (2015) #2 UK
Soolotuotannon diskografia > Livealbumit

Live Wood - (1994) #13 UK
Days Of Speed - (2001) #3 UK
Catch-Flame! - (2006) #17 UK
Soolotuotannon diskografia > Kokoelmat

Modern Classics - The Greatest Hits - (1998) #7 UK
Fly On The Wall - (2003) #22 UK
Hit Parade - (2006) #7 UK
The Jam -diskografia

In The City (1977)
This Is the Modern World (1977)
All Mod Cons (1978)
Setting Sons (1979)
Sound Affects (1980)
The Gift (1982)
The Jam -diskografia > Livealbumit

Dig the New Breed (1982)
The Style Council -diskografia

Introducing The Style Council - (1983, julkaistu ainoastaan USA:ssa, Hollannissa ja Japanissa)
Café Bleu - (1984) #2 UK
Our Favourite Shop - (1985) #1 UK
The Cost of Loving - (1987) #2 UK, #122 US
Confessions of a Pop Group - (1988) #15 UK, #174 US
Modernism: A New Decade - (nauhoitettiin 1989, mutta julkaistiin vasta 1998)
The Style Council -diskografia > Livealbumit

Home and Abroad - (1986) #8 UK
Aiheesta muualla

Paul Wellerin viralliset sivut
RN Leone (1923)

| RN Leone |
| --- | --- |

Aluksen vaiheet
Rakentaja:  Ansaldo, Genova
Kölinlasku:  23. marraskuuta 1921
Laskettu vesille:  1. lokakuuta 1923
Palveluskäyttöön:  1. heinäkuuta 1924
Poistui palveluskäytöstä:  tuhoutunut 1. huhtikuuta 1941
Tekniset tiedot
Uppouma:  1 771 t (standardi) 2 690 t (kuormattu)
Pituus:  113,4 m (kokonaispituus)
Leveys:  10,36 m
Syväys:  3,1 m
Koneteho:  42 000 hv
Nopeus:  34 solmua (63 km/h)
Miehistöä:  206
Aseistus
Aseistus:  8 x 120 mm tykkiä kaksiputkisina asennuksina 2 x 40 mm ilmatorjuntatykkiä 4 x 20 mm ilmatorjuntatykkiä 4 x 533 mm torpedoputkea 60 x miinaa
RN Leone (ital. Regia Nave Leone) (runkonumero LE) oli Italian kuninkaallisen laivaston Leone-luokan hävittäjä toisessa maailmansodassa.
Valmistus

Alus tilattiin Genovasta Ansaldolta, missä köli laskettiin 23. marraskuuta 1921. Alus laskettiin vesille 1. lokakuuta 1923 ja liitettiin laivastoon 1. heinäkuuta 1924.
Palvelus

Toisen maailmansodan alkaessa alus oli sisaraluksineen Massawassa 5. viirikössä, jonka ensimmäisinä tehtävinä oli miinojen lasku. Kesäkuusta 1940 alkaen alus etsi viirikkönsä mukana tuloksetta liittoutuneiden Suezin kanavan kautta matkanneita saattueita.
Alus törmäsi 31. maaliskuuta 1941 kartoittamattomaan kiveen. Aluksen mukana olleet Pantera ja Tigre pelastivat aluksen miehistön ennen sen upottamista.
RN Lepanto (1927)

| RN Lepanto |
| --- | --- |


Aluksen vaiheet
Rakentaja:  Cantieri Navale Riuniti, Ancona
Kölinlasku:  1925
Laskettu vesille:  22. toukokuuta 1927
Palveluskäyttöön:  1927
Poistui palveluskäytöstä:  miehistönsä upottama 1943 Japanin laivastossa 1943-1945 Kiinan laivastossa 1946-1956
Tekniset tiedot
Uppouma:  625 t (standardi)
Pituus:  62,18 m
Leveys:  8,69 m
Syväys:  2,59 m
Koneteho:  1 500 shp
Nopeus:  15 solmua
Miehistöä:  66
Aseistus
Aseistus:  4 × 102 mm/L35 tykkiä 1 × 76 mm ilmatorjuntatykki 2 × ilmatorjuntakonekivääriä 80 × miinaa
RN Lepanto (ital. Regia Nave Lepanto) oli Italian kuningaskunnan laivaston Ostia-luokan miinalaiva.
Valmistus

Alus tilattiin Anconasta Cantieri Navale Riunitilta, missä köli laskettiin vuonna 1925. Alus laskettiin vesille 22. toukokuuta 1927 ja otettiin palvelukseen vielä samana vuonna.
Palvelus

Alus oli Italian laivastossa toisessa maailmansodassa, kunnes sen miehistö upotti aluksensa 9. syyskuuta 1943 Shanghain satamaan saatuaan tiedon maansa antautumisesta. Japanilaiset nostivat aluksen ja se liitettiin kunnostettuna keisarillisen Japanin laivastoon nimettynä Okitsuksi.
Alus vietti sodan lopun saattajana, kunnes se antautui Kiinalle sodan loputtua. Kiinan laivasto nimesi aluksen Hsienningiksi  (咸宁). Alus oli palveluksessa vuoteen 1949, jolloin se siirrettiin Taiwanille. Alus poistettiin palveluksesta 1956.
Pyhäjärvi (Artjärvi)

| Pyhäjärvi |
| --- | --- |
 Näkymä Pyhäjärvelle
Valtiot:  Suomi 
Paikkakunta:  Orimattila, Lapinjärvi
Koordinaatit:  60°43′12″N, 26°00′29″E
Vesistöalue ja valuma-alueen tietoja
Laskujoki:  Koskenkylänjoki
Järvinumero:  16.003.1.001 
Mittaustietoja
Pinnankorkeus:  39,8 m 
Rantaviiva:  28,7828  km 
Pinta-ala:  13,1 km² 
Tilavuus:  0,27 km³ 
Keskisyvyys:  20,8 m 
Suurin syvyys:  68 m 
 fiPyhäjärvi 
Pyhäjärvi on järvi Koskenkylänjoen vesistössä Orimattilan ja Lapinjärven kuntien alueella. Sen keskisyvyys on Suomen järvien toiseksi suurin, 20,8 metriä. Suurin mitattu syvyys on 68 metriä.
Pyhäjärvessä on suomalaisittain erittäin syvä kryptodepressio: syvin kohta on noin 28 metriä merenpinnan alapuolella.
Maantiede

Pyhäjärven pituus lounaasta koilliseen on noin kahdeksan kilometriä. Järven länsiosan leveys on useita kilometrejä, se on syvä ja pyöreähkö. Järven itäosa on huomattavasti kapeampi. Pyhäjärvi ei ole tasasyvyinen, vaan sen vesimassa sijaitsee suurimmaksi osaksi altaan lounaisosassa Uudenmaan ja Päijät-Hämeen maakuntarajan molemmin puolin. Järven luoteinen osa ei ole erityisen syvä. Itään mentäessä järvi madaltuu jyrkästi, keskiosassa on 10–20 metriä syvä alue, itäosan suurin syvyys on 7,5 metriä. Järven itäisimmässä osassa 1,5 metrin syvyyskäyrä kulkee noin 200 metrin päässä rantaviivasta, kun sitä vastoin järven lounaisosassa 50 metrin syvyyskäyrä kulkee vastaavalla etäisyydellä rantaviivasta.
Järven lounaisosaa reunustavat jyrkät kalliot, Korinkallion ja Hiidenkallion korkeustaso on 80–100 metriä merenpinnan yläpuolella eli noin 40–60 metriä järven pinnan yläpuolella. Myös järven keskiosassa on melko jyrkkiä rantoja. Vastarannat ovat puolestaan varsin alavaa peltomaata. Pyhäjärven keskiosan Laukkakalliolla on pieni luonnonsuojelualue. Korinkalliolla sijaitsee noin 20 aarin laajuinen Mäkijärvi (91,3 metriä mpy).
Pyhäjärvessä on kymmenen saarta, kaikki ovat alle hehtaarin laajuisia, ja ne sijaitsevat rannan tuntumassa.
Pyhäjärveen virtaa vettä Säyhteestä. Pyhäjärven luusua sijaitsee järven etelärannalla, josta vesi virtaa Koskenkylänjokea etelään.
Pyhäjärvi on runsasravinteinen ja savisamea. Kesäisin vesi kerrostuu voimakkaasti kylmään alusveteen ja lämpimään päällysveteen. Pintaveden keskilämpötila on heinäkuussa noin 19 °C. Järvi jäätyy pääsääntöisesti joulun tienoilla.
Pyhäjärven ekologinen tila on erinomainen. Valuma-alueella harjoitettava maatalous hajakuormittaa järveä. Vesitilavuus on 273 642 000 kuutiometriä. Pyhäjärven pohjoispuolella sijaitsee Säyhtee (keskisyvyys 3,5 metriä) ja Villikkalanjärvi (2,9 metriä). Järvien väliset kannakset ovat kulttuurimaisemaa. Kaikkien kolmen järven korkeustaso on 39,8 metriä mpy.
Pyhäjärvessä esiintyy runsaasti särkikaloja, muita yleisiä lajeja ovat hauki ja kuha.
Vesistösuhteet

Pyhäjärvi (16.003.1.001) kuuluu Artjärven lähialueeseen (16.003), joka on kolmannen jakovaiheen vesistö Koskenkylänjoen vesistössä (16). Pyhäjärvi on Artjärven lähialueen laajin vakavesi, alueen muut vakavedet ovat Villikkalanjärvi, Säyhtee ja Lammi.
Muuta

Pyhäjärvi on vesitilavuudeltaan suurempi kuin useat Suomen sadasta suurimmasta järvestä. Esimerkiksi Vuosjärven tilavuus on noin kaksi kolmasosaa Pyhäjärven tilavuudesta, Pomarkun Isojärven tilavuus on alle puolet Pyhäjärvestä. Lähes 50 neliökilometrin laajuisen Lammasjärven tilavuus on noin kolme neljäsosaa Pyhäjärvestä.
Aiheesta muualla

Pajunen, Hannu: Järvisedimentit kuiva-aineen ja hiilen varastona.  (Tutkimusraportti 160)  Espoo:  Geologinen tutkimuskeskus, 2004.  ISBN 951-690-894-2.  ISSN 0781-4240.  Teoksen verkkoversio (PDF) (viitattu 29.10.2022).
Artjärvi
| --- | --- |
Kylät:  Artjärvi  (Kinttula) • Hietana • Heivataja (Kinttula) • Hiitelä (Kinttula) • Kilosela (Kinttula) • Kinttula • Majakylä (Kinttula) • Pitkäkylä • Ratula • Salmela (Kinttula) • Suurikylä • Villikkala • Vuorenmäki (Kinttula)
Järvet:  Pyhäjärvi • Säyhtee • Villikkalanjärvi
Rakennukset ja rakennelmat:  Artjärven kirkko • Päällikön talo • Tähtikallion havainto- ja koulutuskeskus
Yhteisöt:  Artjärven Ahjo •Artjärven evankelis-luterilainen Orimattilan kappeliseurakunta • Artjärven kotiseutuyhdistys • Artjärven vapaapalokunta • Hiitelä-seura
Raismes

| Raismes |
| --- | --- |
 Sabatierin kaivos
 vaakuna
 Raismes
 Koordinaatit: 50°23′23″N, 3°29′12″E 
Valtio:  Ranska
Alue:  Hauts-de-France
Departementti:  Nord
Arrondissementti:  Valenciennes
Pinta-ala:  
 – Kokonaispinta-ala:  33,3 km²
Väkiluku (2015):  12 642 
 – Väestötiheys:  379 as./km²
Kunnan numero:  59491
 
 Kunnan kotisivut 
Infobox OKVirheellinen NIMI-arvo: 
Raismes on kunta Pohjois-Ranskassa Nordin departementissa Hauts-de-Francen alueella. Se sijaitsee noin 5 kilometriä Valenciennestä luoteeseen.
Société Franco-Belge -yhtiön rakentama veturi 040T KDL
Raismes oli aikanaan tärkeä kaivoskaupunki. Vuonna 1754 markiisi de Cernay, Seigneur de Raismes, perusti kaupungin ensimmäisen kaivosyhtiön. Vuonna 1841 perustettiin Vicoignen kaivosyhtiö (Compagnie des mines de Vicoigne), joka alkoi hyödyntää alueen hiilivarantoja. Vuonna 1881 kaupunkiin perustettiin konepajayhtiö Société Franco-Belge, jossa valmistettiin rautatiekalustoa. Raismes kuuluu Nord-Pas-de-Calais’n kaivosalueeseen, joka on Unescon maailmanperintökohde.
Aiheesta muualla

Kuvia tai muita tiedostoja aiheesta Raismes Wikimedia Commonsissa
Raiskaus avioliitossa

Vihreällä merkityissä maissa raiskaus  avioliitossa on laitonta, punaisella merkityissä sallittua.
Raiskaus avioliitossa muuttui Suomessa rangaistavaksi vuonna 1994, jolloin rikoslakia muutettiin vastaamaan kansainvälisiä ihmisoikeussopimuksia. Vuonna 1999 rikoslain kokonaisuudistuksen yhteydessä säännös kirjoitettiin sukupuolineutraaliksi.
Suuressa osassa valtioita ja etenkin länsimaisen sivilisaation maissa avioliitossa tapahtuva raiskaus on kriminalisoitu. Raiskaus avioliitossa on edelleen sallittua useimmissa islamilaisissa maissa, Kiinassa, Intiassa ja eräissä Afrikan maissa. Islamilainen šarialaki ei tunne raiskausta avioliitossa, sillä miehellä on täydet oikeudet vaimonsa kehoon.
Suomi

Vuoden 1889 rikoslaissa "makaaminen" sallittiin vain avioliitossa. Raiskausta avioliiton sisällä ei tunnettu, koska naisen katsottiin olevan miehen omaisuutta. Seksuaalirikoksia koskevan luvun uudistaminen aloitettiin 1960-luvulla, mutta vielä tuolloin ei kriminalisoitu raiskausta avioliiton sisällä.
Vuonna 1994 väkisinmakaamisen määritelmästä poistettiin maininta avioliitosta, mutta uhrina saattoi edelleen olla vain nainen tai tyttö. Sitä ennen avioliiton sisäisiin raiskauksiin oli sovellettu muita rikosnimikkeitä.
1997 säädetyn lain myötä mieskin saattoi olla raiskauksen uhri. Siihen asti uhrina oleva mies tai poika saattoi syyllistyä siveellisyysrikokseen. Samalla säädettiin, että uhrin riitti vastustaa sukupuoliyhteyttä "selvästi", ei tarvinnut ottaa riskejä sen estämiseksi.
RN Libia

| Libia |
| --- | --- |
 Libia

Aluksen vaiheet
Rakentaja:  Ansaldo, Genova
Kölinlasku:  1907
Laskettu vesille:  11. marraskuuta 1912
Palveluskäyttöön:  25. maaliskuuta 1913
Poistui palveluskäytöstä:  11. maaliskuuta 1937
Tekniset tiedot
Uppouma:  3 760 t (standardi) 4 466 t (kuormattu)
Pituus:  111,8 m (kokonaispituus)
Leveys:  14,5 m
Syväys:  5,5 m
Koneteho:  2-akselinen VTE, 16 Niclausse-kattilaa 12 500 ihp (suunniteltu)
Nopeus:  22,9 solmua
Miehistöä:  314
Aseistus
Aseistus:  2 × 152 mm/50 tykkiä 8 × 120 mm/45 tykkiä 8 × 47 mm/50 tykkiä 6 × 37 mm/20 tykkiä 2 × 450 mm torpedoputkea
RN Libia (ital. Regia Nave Libia) oli Italian kuninkaallisen laivaston 1913 palvelukseen otettu panssarikansiristeilijä (ital. Esploratori), joka oli alun perin Osmanien Italiasta tilaama.
Valmistus

Osmani valtakunta tilasi vuonna 1910 Hamidiehiksi nimetyn aluksen Genovasta Ansaldolta. Suunnitelmat olivat hyvin samankaltaisia kuin Osmanien Elswickiltä tilaaman Hamidiehin. Italian julistettua Osmani valtakunnalle sodan telakalla ollut alus pakko-otettiin ja se liitettiin Regia Marinaan nimettynä Libiaksi. Italian luokitusjärjestelmän mukaisesti alus luokiteltiin aluksi neljännen luokan taistelulaivaksi (ital. Nave da battaglia di 4^ classe) ja myöhemmin se luokiteltiin tiedusteluristeilijäksi (ital. esploratore). Alus oli kuitenkin tehtäväänsä sopimaton hitautensa vuoksi ja se luokiteltiin 1. heinäkuuta 1929 vielä kertaalleen risteilijäksi (ital. incrociatore).
Palvelus

Ensimmäisen maailmansodan aikana alukselle asennettiin kolme 3 tuuman 40 pituuskaliiperin ilmatorjuntatykkiä. Vuonna 1926 aluksen 152 millimetrin pääaseet poistettiin, jolloin sen pääaseiksi jäivät 120 millimetrin tykit. Alus poistettiin alusluettelosta 11. maaliskuuta 1937.
Robert Chase

Robert Chase on fiktiivinen hahmo televisiosarjassa House. Häntä näyttelee Jesse Spencer.
Chase on ihastunut kollegaansa Allison Cameroniin.
Renée Carl

Renée Carl vuonna 1913.
Renée Carl (10. kesäkuuta 1875 Fontenay-le-Comte, Vendée, Ranska – 31. heinäkuuta 1954 Pariisi, Ranska) oli ranskalainen mykkäelokuvien kauden näyttelijä. Hän esiintyi 186 elokuvassa vuosina 1907–1937. Ainakin 150 niistä  oli ohjannut tai osittain ohjannut Louis Feuillade. Hän itse ohjasi vuonna 1922 valmistuneen elokuvan Un cri dans l'abîme.
Osittainen filmografia

Fantomas (1913–1914)
Les Vampires (1915)
Les Misérables (1925)
Pépé le Moko (1937)
Aiheesta muualla

Renée Carl Elonetissä.
Renée Carl Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Renée Carl
Käännös suomeksi
Puolan alle 20-vuotiaiden jääkiekkomaajoukkue

Puolan alle 20-vuotiaiden jääkiekkomaajoukkue edustaa Puolaa jääkiekossa nuorten otteluissa, muun muassa maailmanmestaruuskilpailuissa. Joukkueen paras sijoitus on viides Tšekkoslovakian kisoista vuodelta 1987.
Sijoitukset maailmanmestaruuskilpailuissa

| --- | --- |
 1977 – 8.  1979 – B-sarja; 3.tarvitaan parempi lähde  1980 – B-sarja; 2.  1981 – B-sarja; 3.  1983 – B-sarja; 3.  1984 – B-sarja; 1.  1985 – 8.  1986 – B-sarja; 1.  1987 – 5.  1988 – 8.  1989 – B-sarja; 1.  1990 – 8.  1991 – B-sarja; 2.  1992 – B-sarja; 2.  1993 – B-sarja; 6.  1994 – B-sarja; 4.  1995 – B-sarja; 3.  1996 – B-sarja; 1.  1997 – 10.  1998 – B-sarja; 3.  1999 – B-sarja; 2.  2000 – B-sarja; 5.  2001 – 1. divisioona; 6.  2002 – 1. divisioona; 7.:  2003 – 1. div., lohko B; 6.  2004 – 2. div., lohko A; 1.  2005 – 1. div., lohko B; 4.  2006 – 1. div., lohko B; 4.  2007 – 1. div., lohko A; 4.  2008 – 1. div., lohko A; 4.  2009 – 1. div., lohko A; 5.  2010 – 1. div., lohko B; 6.  2011 – 2. div., lohko B; 1.  2012 – 1. div., lohko B; 4.  2013 – 1. div., lohko B; 1.  2014 – 1. div., lohko A; 6.  2015 – 1. div., lohko B; 3.  2016 – 1. div., lohko B; 2.  2017 – 1. div., lohko B; 2.  2018 – 1. div., lohko B; 2.  2019 – 1. div., lohko B; 2.  2020 – 1. div., lohko B; 4.  2021 – 1. div., lohko B:n turnaus peruttiin koronaviruspandemian takia.  2022 – 1. div., lohko B; 6.  2023 – 1. div., lohko B; 4.  2024 – 1. div., lohko B; 5.
Robert Cheeke

Robert Cheeke 2009
Robert Cheeke (s. 2. maaliskuuta 1980 Corvallis, Oregon) on yhdysvaltalainen motivaatiovalmentaja ja kehonrakentaja. [lähde? ]
Cheeke on ollut vegaani 15-vuotiaasta lähtien [lähde? ] ja on kamppanioinut kasvissyönnin ja eläinten oikeuksien puolesta. Hän on opiskellut Oregonin osavaltionyliopistossa.[lähde? ] Cheeke on kirjoittanut kaksi elämäntapakirjaa, Vegan Bodybuilding & Fitness ja Shred It!.